شەفەق  نیوز/ سەرچەوەیگ ئەمنی لە شارەوانی هەڵەبجە، ئمڕوو یەکشەممە، خەوەردا ک شمارەی گەورەیگ لە فەرمانبەرەیل بایکۆت دەوام کردن لەوەر دیرکەفتن مووچەیلیان.
سەرچەوەگە ئەرا ئاژانس شەفەق نیوز وت: فەرمانبەرەیل داوای خەرجکردن مووچەی مانگ شوبات و ئادار کردن.
پەیامنێر ئاژانس شەفەق نيوز وت: بەشیگ لە فەرمانگەیل حکومەتی لە پارێزگای سلێمانی تا ئیسە مووچەی مانگ شوبات نەگردنە، لەوەر نەۊین پۊل لە بانکەیل حکومەتی،  هەرچەن خشتەی بەشەوکردن مووچەیل ئەرا وەرجە نەوروز لەلایەن حکومەت هەرێم کوردستان دەرچگە.
